**یاسای ڕەفتاری جینسی بۆ کارمەندانی مرۆیی**

کارمەندانی مرۆیی **دەکرێت ڕێککاری بدرێن، تەنانەت لەسەرکار دەربکرێن، ئەگەر ڕەفتاری نەشیاوی پەیوەندیدار بە سێکسەوە بکەن**. ئەمانە ئەو یاسایانەن کە کارمەندەکان دەبێ لەسەری پابەند بن:

* کارمەندانی مرۆیی **ڕێگەیان پێنەدراوە پەیوەندی سێکسییان هەبێت لەگەڵ** **هەرکەسێکدا** **کە لەخوار تەمەنی ١٨ ساڵانەوە بێت، تەنانەت ئەگەر لە وڵاتی کارمەندەکەشدا سێکسی خوار ١٨ ساڵان یاسایی بێت.** گوتنی ئەوەی کە تەمەنی ڕاستەقینەی کەسەکەیان نەزانیوە پاساوێکە قەبووڵ ناکرێت.
* کارمەندانی مرۆیی **ڕێگەیان پێنادرێت بڕیاری پارە، کار، شتومەک یان خزمەتگوزاری بدەن لە بەرامبەر سێکسدا**، ئەوەش ئەو شتومەک و خزمەتگوزاریانەش دەگرێتەوە کە بۆ هاریکاریی خەڵکانی کە پێویستیان پێیەتی، داندراون. کارمەندان نابێت بەڵێنی پێدانی شتومەکێک بدەن کە ببێتە هۆی شەرمەزارکردن یان قۆزتنەوەی کەسانی دیکە. ئەمە پارەدان یان پێشکەشکردنی پارە بۆ سێکس لەگەڵ لەشفرۆشانیش دەگرێتەوە.
* کارمەندانی مرۆیی کاریگەریان هەیە بەسەر ئەوەی کێ شتومەک و خزمەتگوزاریەکان وەردەگرێت. ئەمەش وادەکات کارمەندەکان دەسەڵاتیان هەبێت بەرامبەر ئەو کەسانەی پێویستیان بە هاریکارییە. بۆ ئەو مەبەستەش، ڕێکخراوە مرۆییەکان **بە توندی هانی ستافەکانیان دەدەن کە پەیوەندی سێکسی لەگەڵ کەس نەبەستن کە** دۆخێکی کتوپڕیی مرۆیی کاری تێکردوون. ئەو جۆرە پەیوەندیانە وادەکەن کارە مرۆییەکان کەم نرخ وباوەڕپێنەکراو بن.
* ئەگەر کارمەندێکی مرۆیی **دوودڵ بوو یان گومانی هەبوو** لەسەر ئەوەی کەسێك لە ڕێکخراوەکەیدا یان ڕێکخراوێکی تری هاریکاریدا یاسا مرۆییەکان لە پەیوەندی لەگەڵ ڕەفتاری سێکسی دا دەشکێنێت، ئەوە **دەبێت ئەوان** ئاگاداری لەسەر بدەن، بە بەدواداچوونی **ئەو ڕێگایانەی**لەلایەن دەزگاکەیەوە داندراون.
* کارمەندانی مرۆیی **دەبێت ژینگەیەکی کار** دروست بکەن و پارێزگاری لێبکەن کە ڕێگر بێت لە ڕەفتاری نەشیاوی سێکسی و هانی ستاف بدات بەو جۆرە ڕەفتار بکەن کە داندراوە لە **یاساکانی هەڵسوڕانیاندا. هەموو بەڕێوەبەران** بەرپرسن بۆ پشتیوانیکردن و پەرەپێدانی سیستەمێک کە پارێزگاری لەم ژینگەیە بکات.

یاسا و ڕێساکانی IASC لەسەر بەکارهێنانی سێکس و خراپ مامەڵەکردن لێرەدا بەردەستن:<http://www.pseataskforce.org/uploads/tools/sixcoreprinciplesrelatingtosea_iasc_english.doc>.

ئەم وەشانە بە زمانێکی ساکارو بە هاوکاری لە نێوان تیمی کاری IASC پێکهاتووە لەسەر بەرپرسیارێتی بەرامبەر کەسانی کارتێکراو و پاراستن لە بەکارهێنانی سێکسی و خراپ مامەڵەکردن لەگەڵ وەرگێڕانی بێسنوردا پەرەیپێدراوە.